DREJTORIA PËR BUJQËSI DHE PYLLTARI

Puna e DBP është bazuar në planin vjetor të punës dhe në kuadër të shërbimeve këshillimore dhe  
shërbimit profesional, për këtë periudhë gjashtë mujore janë trajnuar dhe kanë marr këshilla  
profesionale mbi **700** fermerë nga të gjithë sektorët.

Gjatë muajit shkurt, fermerët janë njoftuar për skemën e subvencioneve dhe granteve të MBPZHR,  
dhe nga zyrat tona kanë marr asistencë **1132** fermerë.

|  |  |  |  |
| --- | --- | --- | --- |
| **Aplikacionet për subvencione në MBPZHR - 2018** | | | |
| **Nr.** | **Lloji i kulturës dhe kafshëve** | **Nr. i aplikuesve** | **Sipërfaqja në Ha – krerë kafshë** |
| 1 | Grurë | 309 | 1119 |
| 2 | Misër | 173 | 398 |
| 3 | Elb | 10 | 17 |
| 4 | Pemë | 120 | 260 |
| 5 | Material fidanor | 1 | 18200 |
| 6 | Perime | 51 | 74.94 |
| 7 | Lopë qumështore | 268 | 2813 |
| 8 | Dele | 48 | 4973 |
| 9 | Dhi | 16 | 1465 |
| 10 | Derra | 10 | 74 |
| 11 | Bletë | 103 | 5899 |
| 12 | Pula vojse | 1 | 15000 |
| 13 | Qumësht | 22 | 266495 |
| **Gjithsej:** | | **1132** |  |

Sa i përket projekteve, Investimet i kemi orientuar në bazë të prioriteteve strategjike të sektorëve  
dhe deri tani me prioritet e kemi trajtuar prodhimtarinë bimore, duke subvencionuar mbjelljet  
pranverore me farë misri dhe pleh mineral me qëllim të punimit maksimal të tokës bujqësore,  
prodhimtarinë në ambiente të mbyllura me qëllim të shfrytëzimit maksimal të sipërfaqes dhe një  
vëmendje të veçantë i kemi kushtuar mekanizimit bujqësor për të cilin ka kërkesa të vazhdueshme.

RAPORT Janar - Qershor 2018

Edhe këtë viti kemi vazhduar me mbështetjen e fermerëve me **Mekanizim bujqësor**, ku kanë  
përfituar 100 fermerë. Janë shpërndarë **30** Spërkatëse, **20** Kosa rotative, **15** Rotofreza, **15** Piatore  
me 24 disqe, **15** Grumbulluese të sanës dhe **5** Mbjellëse të misrit. Ky projekt është implementuar  
me **06.03.2018** dhe kostoja e këtij projekti ka qenë **58.400** €.

Subvencionimi i mbjelljeve pranverore, si masë e përhershme është bërë me farë misri dhe pleh  
mineral. Ky projekt është implementuar me **20.04.2018** dhe kanë përfituar **558** fermerë të cilët nuk  
i kanë arritur kriteret për subvencione të MBPZHR. Janë shpërndarë 600 thasë farë misri FAO 400  
dhe FAO 500 të institutit të Osjekut dhe 50 tonë pleh mineral 15:15:15. Vlera e këtij projekti është

27.000 €.

Me datë **11.05.2018** kemi përmbyllur projektin e **Serrave të zinkuara**, ku 20 perimtar kanë përfituar serra dhe foli me ajrosje anësore. Këto serra kanë sipërfaqe prej 200 m2 dhe janë serrat më të avancuara që sot përdoren tek ne. Vlera e këtij projekti është **36.000** €.

Jemi në proces të implementimit të projektit të **Rrugëve fushore**. Kemi përfunduar **1.9** km rrugë  
fushore në Bresalc, kemi përfunduar **3.1** km në Ponesh, kemi përfunduar **1.6** km në Livoç të Epërm,  
janë përfunduar **2.3** km në Livoç të Ultë, janë përfunduar **0.8** km në Velekincë. Tani jemi duke  
punuar në Kmetoc, do të vazhdojmë me Verbicën e Kmetocit dhe Dobërçanin. Vlera e këtij projekti  
është rreth **70.000** €.

Pas kërkesave të vazhdueshme nga përfaqësuesit e fshatrave, institucioneve shkollore, atyre  
shëndetësore etj. kemi iniciuar projektin për furnizim me 400 drurë dekorativ të cilat do të mbillen  
në hapësirat publike. Është përzgjedhur operatori ekonomik dhe jemi në prag të implementimit të  
këtij projekti.

Jemi në proces të implementimit të projektit për furnizimin e 30 bletarëve me **Centrifuga elektrike**për nxjerrjen e mjaltit, me çka do të përmbyllet pajisja e të gjithë bletarëve që kultivojnë mbi 30  
shoqëri.

Nga data **28.05.2018** ka filluar trajtimi i qenve endacak duke bërë: Sterilizimin, kastrimin dhe  
matrikulimin e tyre në gjithë vendin. AUV ka kontraktuar kliniken veterinare **Fauna** për Komunën  
e Gjilanit me të cilën do të bashkëpunojmë ngushtë. Ne besojmë se kjo kompani ka kapacitete  
kadrovike dhe operative të mjaftueshme dhe përfundimisht presim zgjidhjen e këtij problemi.

Sektori i Pylltarisë

Te ky sektor për këtë periudhë gjashtë mujore kemi ngritur 172 fletëparaqitje prej të cilave 125 për  
kundërvajtje, 28 penale dhe 19 për transport. Kemi pasur 16 raste të konfiskimit të druve në sasi  
prej 27.16 m3. Kemi përfunduar shitjen e masës drusore të konfiskuara në sasi prej 126 m3.

Në bazë të planifikimeve vjetore të shfrytëzimit - prerjes së masës drurore për vitin 2018 nga ana e  
Agjencisë Pyjore të Kosovës, jemi në fazën e përzgjedhjes së operatorit për prerjen e masës drusore  
në zonën kadastrale Zhegoc në dy njësi me vëllim prej **2465** m3 masë drurore.

RAPORT Janar - Qershor 2018

Kemi proceduar në zyrën e Prokurimit dhënien e vend gjuetive: Karadaku, Maja e gjelbërit dhe  
Zhegoci në menaxhim.

Me vendim të Kryetarit të Komunës z.Lutfi Haziri me nr.të protokollit 02/552 të datës 20.06.2018  
formohet komisioni komunal për korrje-shirje. Menjëherë pas këtij vendimi kemi filluar përgatitjet  
për fushatën e korrje-shirjeve.

Në bazë të planit të aktiviteteve komisioni nga data **26, 27, 28** dhe **29.06.2018**, ka vizituar të gjithë  
auto kombajnerët për të vlerësuar gjendjen teknike të autokombajnave si dhe pajisjet përcjellëse për  
fikje të zjarrit të cilat duhet t'i posedojnë.

Me datë 03.07.2018, planifikojmë takim me kombajnerë ku do të diskutohen afati optimal i fillimit  
të korrjeve, çmimi dhe kushtet e korrjes.

Dhe në fund jemi në prag të nënshkrimit të Memorandumit me HIB Petrolin, për furnizimin e bujqve me naftë për nevoja të bujqësisë me çmim më të lirë për 5 cent/litër nga çmimi ditor i tregut. Ky memorandum do të bëhet për një vit me mundësi vazhdimi.

RAPORT Janar - Qershor 2018